KJKyî bi şîarê 'Vera hêrişanê camêrdan ê hegemonan ma cinîyan êzidîyan û afganan reyde yê' kampanyayêke dabî destpêkerdene. Cinîyan ê fransizan zî bi çalakîyan paştî daye kampanya.
Çalakîya verêne Platoyê Larzacî de hetê Cinîyan ê Enternasyonalîstan ra ameye kerdene. Cinîyan kampa 3-9ê tebaxe de bedenê xo ser de 'Jin, Jiyan, Azadî' nuşt û no mesaj da: ''Modernîteya kapîtalîste kokê qetilkerdişê cinîyan, xoza û cuye de cagêna. Vera hêrişan cewabê ma bi perspektîfê enternasyonalîstî do bibo paştdayîş û rêxistinîya cinîyan.''
Çalakîya diyîne zî hetê Koordînasyonê Cinîyan ê Femînîstan ê Fransa ra ameye kerdene. Cinîyan çalakîye de bale ante Fermanê 3yê Tebaxa 2014î ser û qirkerdişê cinîyan ê afganan ser. Cinîyan çalakîye de wina vat: ''Vera pederşahîye, dîktatorîyan wa biciwîyo cinîyan!  Vera DAÎŞ û Talîbanî xo bipawê! Jin, Jiyan, Azadî.''
